CELEX: 62010TN0286
Language: sk
Date: 2010-06-30 00:00:00
Title: Vec T-286/10: Žaloba podaná 30. júna 2010 — Fondation de l’Institut de Recherche Idiap/Komisia

14.8.2010   
            
            
               SK
            
            
               Úradný vestník Európskej únie
            
            
               C 221/57
            
         Žaloba podaná 30. júna 2010 — Fondation de l’Institut de Recherche Idiap/Komisia
   (Vec T-286/10)
   ()
   2010/C 221/91
   Jazyk konania: francúzština
   
      Účastníci konania
   
   
      Žalobkyňa: Fondation de l’Institut de Recherche Idiap (v zastúpení: G. Chapus-Rapin, avocat)
   
      Žalovaná: Európska komisia
   
      Návrhy žalobkyne
   
   
               —
            
            
               predbežne priznať tejto žalobe odkladný účinok,
            
         
               —
            
            
               v prvom rade:
               
                           —
                        
                        
                           vyhlásiť žalobu za prípustnú,
                        
                     
                           —
                        
                        
                           prijať žalobu,
                        
                     
         
               —
            
            
               v dôsledku toho:
               
                           —
                        
                        
                           zrušiť rozhodnutie z 11. mája 2010 prijaté Európskou komisiou,
                        
                     
                           —
                        
                        
                           vyhlásiť, že náklady IDIAP na vedcov pracujúcich na základe zmluvy na dobu neurčitú na programoch AMIDA, BACS a DIRAC sú oprávnenými nákladmi na účely poskytnutia prostriedkov z externých fondov Európskej únie,
                        
                     
                           —
                        
                        
                           rozhodnúť, že IDIAP nie je povinná nahradiť sumu 98 042,45 eura za DIRAC a 251 505,76 eura za AMIDA,
                        
                     
                           —
                        
                        
                           zaviazať Európsku komisiu, aby znášala všetky trovy konania,
                        
                     
                           —
                        
                        
                           zaviazať Európsku komisiu, aby znášala všetky trovy právneho zastúpenia IDIAP,
                        
                     
         
               —
            
            
               subsidiárne:
               
                           —
                        
                        
                           vyhlásiť žalobu za prípustnú,
                        
                     
                           —
                        
                        
                           prijať žalobu,
                        
                     
         
               —
            
            
               v dôsledku toho:
               
                           —
                        
                        
                           zrušiť rozhodnutie z 11. mája 2010 prijaté Európskou komisiou,
                        
                     
                           —
                        
                        
                           urýchlene uložiť Európskej komisii, aby nechala uskutočniť nový audit IDIAP a aby jeho vykonanie zverila inej osobe než Treureva,
                        
                     
                           —
                        
                        
                           zaviazať Európsku komisiu, aby znášala všetky trovy konania,
                        
                     
                           —
                        
                        
                           zaviazať Európsku komisiu, aby znášala všetky trovy právneho zastúpenia IDIAP.
                        
                     
         
      Žalobné dôvody a hlavné tvrdenia
   
   Touto žalobou založenou na rozhodcovskej doložke žalobkyňa v podstate navrhuje Všeobecnému súdu, aby vyhlásil za oprávnené náklady IDIAP vynaložené na vedcov pracujúcich na základe zmluvy na dobu neurčitú na programoch AMIDA, BACS a DIRAC patriacich do rámca osobitných programov výskumu, technologického rozvoja a demonštračných činností nazvaných „Integrácia a posilnenie európskeho výskumného priestoru (2002 až 2006)“ a „Technológie informačnej spoločnosti (2002 až 2006)“.
   Na podporu svojej žaloby žalobkyňa uvádza, že:
   
               —
            
            
               výklad zmlúv AMIDA, BACS a DIRAC Európskou komisiou, podľa ktorého sú náklady vyplývajúce z pracovných zmlúv vedcov uzavretých na dobu neurčitú neoprávnenými nákladmi bežnej prevádzky a nie dodatočnými nákladmi súvisiacimi s projektmi, je svojvoľný a prinajmenšom neodôvodnený, pretože:
               
                           —
                        
                        
                           vzorová zmluva, ktorá bola základom zmlúv AMIDA, BACS a DIRAC, nevylučuje z oprávnených nákladov pracovné zmluvy na dobu neurčitú,
                        
                     
                           —
                        
                        
                           vzťah medzi pracovnými zmluvami vedcov a projektmi AMIDA, BACS a DIRAC je výslovne uvedený v pracovných zmluvách,
                        
                     
                           —
                        
                        
                           pracovné zmluvy vedcov existujú len z dôvodu projektov, keďže žalobkyňa nedisponuje prostriedkami na platenie vedcov mimo týchto projektov,
                        
                     
                           —
                        
                        
                           najlepším prostriedkom na zaručenie možnosti ukončenia pracovného vzťahu s vedcami na konci projektu je zmluva na dobu určitú, ktorá môže byť podľa švajčiarskeho práva (miesto sídla žalobkyne) vypovedaná kedykoľvek pri dodržaní krátkej výpovednej doby,
                        
                     
         
               —
            
            
               výklad Komisie je v rozpore so zásadou dobrej viery a legitímnej dôvery, pretože sa postupne menil,
            
         
               —
            
            
               subsidiárne, postup auditu, ktorý je predmetom napadnutého rozhodnutia, obsahuje neopraviteľné chyby, ktoré musia viesť k jeho zrušeniu.